ما اشد يوم فيه فراقك ياروح روحي عند غاليك
غيرت عنا سير مجراك واعتضت فينا لي يسليك
ما عرف مني شو الذي ياك ولا حيدني دست الخطا فيك
ابعدت في شوحك وممشاك خليت خلك لي يوديك
معنا حشيم وزين معناك وخلاف ظيعت الرجا فيك
شطيت بي واشقيت مظناك مسموح جان الهجر يرضيك
يا المدعي بالصد بنصاك صاف الحبيب اللي يصافيك
لو تنشرى بالروح بشراك وعندي نظير العين بهديك
بتجاسم العمرين وياك واللي بغيت الزود بعطيك
ياريف روحي كيف بنساك وانته لذيذ النوم يهنيك
القلب ما يسكن بلياك والنفس تشره من تجنيك
راقب حسابك عند مولاك و لا تشط يعل الله يخليك
شكرا